
54                                                          DR.31.10.2017                                                

 
 Dr. Izani bin Husin [Pengkalan Chepa]: Tadi macam hendak bagi sahaja nampak 
[Ketawa] 

 Dato' Hajah Normala binti Abdul Samad [Pasir Gudang]: Minta maaf, Yang 
Berhormat. Minta maaf.  

 Dr. Izani bin Husin [Pengkalan Chepa]:  Dengan bajet, pembangunan 17 peratus 
itu, boleh buat tidak hospital ini? 

 Dato' Hajah Normala binti Abdul Samad [Pasir Gudang]:  Memang dia sudah 
buat, dia akan buat hospital. Cuma minta cepat sahaja. Saya tahu kerajaan akan buat, cuma 
saya minta cepat. Tahun depan mesti pecah tanah, mesti buat.  

Lebuhraya Pasir Gudang. Memanglah Menteri ada beberapa kali saya tanya, baru 
ini pun saya tanya, cakap dalam Jadual tetapi rakyat lalu ini tidak boleh tahan jalan lubang, 
jalan rosak. Memang dalam Jadual- mungkin masa diberi lama sangat kot sebab itulah dalam 
jadual. Orang lalu lalang tengok tiada kerja yang dibuat, bukan? Jadi, orang marah. Yang 
kena, wakil rakyat juga. Maka datanglah si Yang Berhormat Seputeh di sana, “Apa sudah 
buat ini? Yang Berhormat Pasir Gudang ini buat apa?” Dia kata, Yang Berhormat Pasir 
Gudang tidak buat kerja juga. Ini yang tidak betul... [Disampuk] Akan tetapi kawan saya dekat 
sana dia datang Pasir Gudang, dia cakap, “Apa kerajaan buat?” Makna dia kata saya lah itu. 
Pasal, saya Ahli Parlimen Pasir Gudang. Ha, macam itu.  

Jadi, kita mohon pihak kerajaan untuk menyegerakan. Kalau banyak sangat masa, 
kenapa dua, tiga bulan kerja itu tidak siap? Jangan cerita dengan sayalah masalah utiliti ini, 
rakyat tidak mahu dengar. Rakyat hendak tahu bila jalan boleh siap. Orang hendak pakai, 
tutup lubang itu cepat-cepat, siapkan.  

Lampu jalan. Daripada saya jadi Ahli Parlimen sampai sekarang, suruh siapkan, 
tidak buat-buat. Jadi, saya mintalah pihak JKR untuk lihat perkara ini. Saya mahu 
selesaikanlah masalah lampu jalan ini. Pasal, Tuan Yang di-Pertua, saya hendak beritahu, 
dua isu ini selesai, mereka ini datang, tiada isu sudah. Tiada isu. Tutup buku, dia balik sahaja. 
Dia tidak boleh hendak masuk kawasan saya. Betul tidak Yang Berhormat Seputeh?... 
[Disampuk] Betul saya cakap, tiada isu. Pasal dua isu ini, dia kacau saya.  

 Seterusnya, sekolah menengah ini. Terima kasihlah kepada kerajaan. Saya minta 
lagi satu. Sudah naikkan taraf sekolah menengah dekat tempat saya, Sekolah Menengah 
Masai sudah jadi sekolah kluster, Sekolah Menengah Dato’ Penggawa Timur. Akan tetapi, 
orang dekat-dekat itu hendak masuk susah, penduduk ramai. Minta tambahlah sekolah lagi 
satu. Sekolah menengah ini, kos hendak naik van sekolah ini pun mahal. Jadi ibu bapa 
selalunya merungut, diminta tolonglah diberikan sedikit kelonggaran agar sebuah sekolah 
lagi dibina. 

 Ini saya hendak beritahu, Tuan Yang di-Pertua, orang sana jangan cakap kerajaan 
negerikah, Kerajaan Pusat tidak buat kerja. UTC akan dibina di Pasir Gudang. Ini kerja keras 
kerajaan negeri disokong, diluluskan oleh Kerajaan Pusat. Jadi dalam masa terdekat, rakyat 
Pasir Gudang akan menikmati UTC ini. Semua pejabat akan ada di sana. Jadi saya hendak 
merakamkan setinggi terima kasih kepada kerajaan negeri dan Kerajaan Pusat yang telah 
dapat bekerjasama dengan baik untuk memastikan UTC dapat dibina di Pasir Gudang. Dia 
tidak bina baru UTC tetapi menggunakan yang sedia ada.  

 Terakhir, tentang pengangkutan awam. Kerajaan negeri ada bagi bas percuma. Di 
Kuala Lumpur ada bagi bas percuma. Saya minta KTM- bagi saya masa dua minit. KTM, 
saya sudah minta banyak kali untuk meneruskan laluan- sebelah sana pun sokong. Laluan 
daripada Kempas ke Pasir Gudang sudah ada rel buat untuk penumpang, sekarang ada 
untuk kargo. Gunakanlah rel yang ada untuk mengurangkan kesesakan lalu lintas di Pair 
Gudang. Orang hendak pergi kerja, tension. 

■1600 

Kalau ada kemudahan ini, kita tidak minta yang laju itulah, yang KTM yang biasa 
pun sudah cukup supaya dapat mengurangkan keadaan lalu lintas yang teruk di Pasir 
Gudang. Untuk masjid, kepada Kementerian Komunikasi dan Multimedia, saya mohon 
Kementerian Komunikasi dan Multimedia jangan hentikan separuh jalan yang buat WiFi 
percuma kepada masjid ini. Keadaannya terlalu ke bawah, terlalu rendah sangat mp-nya 
hingga menyebabkan orang hendak pakai tidak boleh. Ada sesetengah tempat sudah tidak 
boleh pakai lagi. Jadi kita bagi, bagilah yang betul-betul supaya rakyat boleh menikmatinya.  



Dr. Izani bin Husin [Pengkalan Chepa]: Tadi macam hendak bagi sahaja nampak [Ketawa]. Dato' Hajah Normala binti Abdul Samad [Pasir Gudang]: Minta maaf, Yang Berhormat. Minta maaf. Dr. Izani bin Husin [Pengkalan Chepa]: Dengan bajet, pembangunan 17 peratus itu, boleh buat tidak hospital ini?. Dato' Hajah Normala binti Abdul Samad [Pasir Gudang]: Memang dia sudah buat, dia akan buat hospital. Cuma minta cepat sahaja. Saya tahu kerajaan akan buat, cuma saya minta cepat. Tahun depan mesti pecah tanah, mesti buat. Lebuhraya Pasir Gudang. Memanglah Menteri ada beberapa kali saya tanya, baru ini pun saya tanya, cakap dalam Jadual tetapi rakyat lalu ini tidak boleh tahan jalan lubang, jalan rosak. Memang dalam Jadual- mungkin masa diberi lama sangat kot sebab itulah dalam jadual. Orang lalu lalang tengok tiada kerja yang dibuat, bukan? Jadi, orang marah. Yang kena, wakil rakyat juga. Maka datanglah si Yang Berhormat Seputeh di sana, "Apa sudah buat ini? Yang Berhormat Pasir Gudang ini buat apa?" Dia kata, Yang Berhormat Pasir Gudang tidak buat kerja juga. Ini yang tidak betul... [Disampuk] Akan tetapi kawan saya dekat sana dia datang Pasir Gudang, dia cakap, "Apa kerajaan buat?" Makna dia kata saya lah itu. Pasal, saya Ahli Parlimen Pasir Gudang. Ha, macam itu. Jadi, kita mohon pihak kerajaan untuk menyegerakan. Kalau banyak sangat masa, kenapa dua, tiga bulan kerja itu tidak siap? Jangan cerita dengan sayalah masalah utiliti ini, rakyat tidak mahu dengar. Rakyat hendak tahu bila jalan boleh siap. Orang hendak pakai, tutup lubang itu cepat-cepat, siapkan. Lampu jalan. Daripada saya jadi Ahli Parlimen sampai sekarang, suruh siapkan, tidak buat-buat. Jadi, saya mintalah pihak JKR untuk lihat perkara ini. Saya mahu selesaikanlah masalah lampu jalan ini. Pasal, Tuan Yang di-Pertua, saya hendak beritahu, dua isu ini selesai, mereka ini datang, tiada isu sudah. Tiada isu. Tutup buku, dia balik sahaja. Dia tidak boleh hendak masuk kawasan saya. Betul tidak Yang Berhormat Seputeh?... [Disampuk] Betul saya cakap, tiada isu. Pasal dua isu ini, dia kacau saya. Seterusnya, sekolah menengah ini. Terima kasihlah kepada kerajaan. Saya minta lagi satu. Sudah naikkan taraf sekolah menengah dekat tempat saya, Sekolah Menengah Masai sudah jadi sekolah kluster, Sekolah Menengah Dato' Penggawa Timur. Akan tetapi, orang dekat-dekat itu hendak masuk susah, penduduk ramai. Minta tambahlah sekolah lagi satu. Sekolah menengah ini, kos hendak naik van sekolah ini pun mahal. Jadi ibu bapa selalunya merungut, diminta tolonglah diberikan sedikit kelonggaran agar sebuah sekolah lagi dibina. Ini saya hendak beritahu, Tuan Yang di-Pertua, orang sana jangan cakap kerajaan negerikah, Kerajaan Pusat tidak buat kerja. UTC akan dibina di Pasir Gudang. Ini kerja keras kerajaan negeri disokong, diluluskan oleh Kerajaan Pusat. Jadi dalam masa terdekat, rakyat Pasir Gudang akan menikmati UTC ini. Semua pejabat akan ada di sana. Jadi saya hendak merakamkan setinggi terima kasih kepada kerajaan negeri dan Kerajaan Pusat yang telah dapat bekerjasama dengan baik untuk memastikan UTC dapat dibina di Pasir Gudang. Dia tidak bina baru UTC tetapi menggunakan yang sedia ada. Terakhir, tentang pengangkutan awam. Kerajaan negeri ada bagi bas percuma. Di Kuala Lumpur ada bagi bas percuma. Saya minta KTM- bagi saya masa dua minit. KTM, saya sudah minta banyak kali untuk meneruskan laluan- sebelah sana pun sokong. Laluan daripada Kempas ke Pasir Gudang sudah ada rel buat untuk penumpang, sekarang ada untuk kargo. Gunakanlah rel yang ada untuk mengurangkan kesesakan lalu lintas di Pair Gudang. Orang hendak pergi kerja, tension. #1600. Kalau ada kemudahan ini, kita tidak minta yang laju itulah, yang KTM yang biasa pun sudah cukup supaya dapat mengurangkan keadaan lalu lintas yang teruk di Pasir Gudang. Untuk masjid, kepada Kementerian Komunikasi dan Multimedia, saya mohon Kementerian Komunikasi dan Multimedia jangan hentikan separuh jalan yang buat WiFi percuma kepada masjid ini. Keadaannya terlalu ke bawah, terlalu rendah sangat mp-nya hingga menyebabkan orang hendak pakai tidak boleh. Ada sesetengah tempat sudah tidak boleh pakai lagi. Jadi kita bagi, bagilah yang betul-betul supaya rakyat boleh menikmatinya.